**TECHNINĖ SPECIFIKACIJA**

1. **PIRKIMO OBJEKTAS**
   1. Katilinės Nr. 2 (toliau – **E-2**) vandens šildymo katilo Nr.6 (toliau – **VK-6**) konvektyvinės dalies remonto darbai (toliau – **Darbai**).
   2. Remonto apimtys nurodytos priede Nr. 1 „E-2 VK-6 konvektyvinės dalies remonto darbų apimtys“.
2. **PIRKIMO OBJEKTO PRITAIKYMO SRITIS**
   1. Numatoma atlikti AB Vilniaus šilumos tinklų (toliau – **Užsakovas**) E-2 VK-6 konvektyvinės dalies kapitalinį remontą, kurio tikslas pašalinti esamus trūkumus bei atnaujinti susidėvėjusias dalis. Tokiu būdu užtikrinant gamintojo nustatytą efektyvumą bei patikimą ir be avarinių sustojimų katilo darbą.
3. **TECHNINIAI REIKALAVIMAI, KURIUOS TURI ATITIKTI PERKAMI DARBAI**
   1. Darbams atlikti naudojamos medžiagos turi būti sertifikuotos Europos Ekonominės erdvės ir Europos Sąjungos valstybių.
   2. **Reikalavimai medžiagoms:**
      1. Darbų atlikėjo naudojamos medžiagos turi atitikti reikalavimus, nurodytas remonto darbų apimtyse (priedas Nr.1).
      2. Darbų atlikėjas gali naudoti ir kitas lygiavertes medžiagas. Lygiaverčių medžiagų naudojimas turi būti suderintas su Užsakovo atsakingu asmeniu raštiškai per el. paštą per 5 darbo dienas prieš Darbų atlikimo pradžią
      3. Darbų atlikėjas, prieš naudojant medžiagas, turi pateikti medžiagų sertifikatus, kurie patvirtina standartų reikalavimų atitikimą.
      4. Tiekėjas negali siūlyti darbų atlikimui reikalingų prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų
   3. **Reikalavimai suvirinimo darbų atlikimui:**
      1. Prieš darbų pradžią Darbų atlikėjas pateikia Užsakovo atsakingam asmeniui privalomą dokumentaciją:
         1. Suvirinimo procedūros aprašus (SPA) , visoms objekte būsimoms suvirinimo siūlėms;
         2. Suvirintojo galiojančio pažymėjimo kopiją;
         3. Suvirinimo darbų priežiūros meistro galiojančio pažymėjimo kopiją;
         4. Suvirinimo siūlių schemą, kurioje turi būti nurodyta: objekto pavadinimas, schemos numeris,
         5. naudojamų medžiagų sertifikatų numeriai, liejinio numeris, suvirintojas, plieno markė, diametras, sienelės storis, suvirinimo priežiūros meistras, suvirinimo darbus atliekančios organizacijos pavadinimas, data, objekto parametrai, suvirinimo siūlių numeracija;
         6. Suvirinimui naudojamų medžiagų sertifikatus;
         7. Virinamų medžiagų sertifikatus (plieno sertifikatas);
      2. SPA darbo metu turi būti pas suvirintoją.
      3. Suvirinimo siūlės numeruojamos pagal suvirinimo schemoje numatytą numeraciją;
      4. Draudžiama pradėti suvirinimo darbus, nesant medžiagų sertifikatų;
      5. Suvirinimas turi būti atliekamas laikantis patvirtintų SPA reikalavimų;
      6. Neardomosios kontrolės metodą ir apimtis, parenka ir atlieka Darbų atlikėjo pasirinktos kontrolės darbus atliekančios akredituotos įstaigos specialistai.
      7. Suvirinimo darbų pridavimas:
         1. Atlikus visus suvirinimo ir kontrolės darbus, Darbų atlikėjas, atlikęs suvirinimo darbus, turi pateikti Užsakovo atsakingam asmeniui suvirinimo ir kontrolės darbų dokumentaciją patikrinimui:
         2. Suvirinimo siūlių schemą;
         3. Suvirinimo darbų vykdymo žurnalą;
         4. Suvirintojų pažymėjimų kopijas;
         5. Suvirinimo priežiūros meistro pažymėjimo kopiją;
         6. Suvirinimo procedūros aprašą (SPA) visoms objekte virintoms siūlėms;
         7. Naudotų medžiagų sertifikatus;
         8. Siūlių kontrolės neardančiais metodais protokolus.
   4. **Reikalavimai pastolių įrengimui:**
      1. Vilniaus šilumos tinklų objektuose darbai aukštyje atliekami vadovaujantis „Darbų atliekamų aukštyje tvarkos aprašu Nr.01205002“ (priedas Nr.9)
   5. **Reikalavimai metalinių išorinių paviršių antikoroziniam padengimui (taikoma naujai sumontuotoms ar demontuotoms ir atstatytoms metalinėms konstrukcijoms)**
      1. Atstatytos po demontavimo metalinės apsiuvos, aikštelės, laiptai ir jų turėklai ar aptvarai, metalo konstrukcijos prieš antikorozinį padengimą turi būti kokybiškai suremontuoti ir priduoti Užsakovui.
      2. Antikorozinis padengimas turi būti atliekamas pagal dažų gamintojo reikalavimus;
      3. Atstatytų konstrukcijų ar katilo sienų izoliacijos spalvos turi atitikti buvusią prieš demontavimą spalvą.
      4. Atliekant antikorozinį padengimą, turi būti apsaugoti nuo užteršimo šalia esantys įrengimai ir kitos konstrukcijos.
   6. **Kiti reikalavimai**
      1. Darbų atlikėjas, prieš masinį gyvatukų iš vamzdžių Ø28x3 lankstymą (ne vėliau kaip prieš 2 darbo dienas), turi atlikti 5 gyvatukų bandomąjį lankstymą ir pakviesti Užsakovą lenkimo vietų ovališkumo, lenkimo vietų bangavimo ilgio ir aukščio ir rutuliuko permetimo per vamzdžio vidų patikrai. Patikras atlieka Darbų atlikėjo darbuotojai, stebint Užsakovo atstovui. Jei patikros nepraeis Darbų atlikėjas privalo atlikti papildomą 5 gyvatukų lankstymą ir vėl kviesti užsakovą patikroms. Masinis gyvatukų lankstymas gali būti atliekamas tik esant teigiamiems patikrų rezultatams ir pasirašytiems aktams nurodytiems 4.1.5-4.1.7 punktuose.
      2. Užsakovas Darbų atlikėjui VK-6 Darbų atlikimui perduos ataušintą.
   7. **. Įsipareigojimų vykdymo terminai:**
      1. Darbų atlikėjas Darbų atlikimo grafiką turi parengti ir pateikti Užsakovui suderinimui pagal Sutarties Bendrosios dalies 10.1. punkto reikalavimus.
      2. E-2 VK-6 konvektyvinė dalis turi būti pagaminta ir pristatyta, įskaitant medžiagas reikalingas Darbų atlikimui, ne vėliau kaip nurodyta suderintame Darbų atlikimo grafike.
      3. Darbai objekte turi būti atlikti ne vėliau kaip nurodyta suderintame Darbų atlikimo grafike.
      4. Darbų atlikėjas dokumentaciją turi pateikti atlikęs darbus kaip nurodyta suderintame Darbų atlikimo grafike.
      5. Užsakovas atliktus Darbus turi priimti arba raštu informuoti Darbų atlikėją apie trūkumus per 10 (kalendorinių) dienų po dokumentacijos ir Galutinio perdavimo-priėmimo akto gavimo dienos.
      6. Darbų priėmimo metu nustatytus trūkumus turi ištaisyti ne vėliau kaip per 5 (penkias) darbo dienas nuo informavimo apie nustatytus trūkumus dienos.
      7. Darbai objekte galės būti vykdomi tik ne šildymo sezono metu.
   8. **Įsipareigojimų vykdymo tvarka**
      1. Užsakovas suteiks teisę Darbų atlikėjo darbuotojui naudotis objektuose esančiais nuo žemės valdomais kranais, pateikus nuo žemės valdomų tiltinių kranų operatoriaus pažymėjimą.
      2. Prieš darbų pradžią Darbų atlikėjas turi sudaryti Atliekų valdymo planą (priedas Nr.8) ir suderinti su Užsakovo atsakingu darbuotoju.
      3. Darbų metu visas atsiradusias atliekas Darbų atlikėjas šalina iš darbo vietos savo jėgomis ir lėšomis, kiekvienos darbo pamainos pabaigoje privalo sutvarkyti darbo vietą, atliekas kaupiant savo paženklintuose konteineriuose, atitinkančiuose atliekų tvarkymo taisyklių reikalavimus ir pastatytuose Užsakovo nurodytoje vietoje.
      4. Atlikus darbus, ne metalo atliekas Darbų atlikėjas išveža sutvarkymui savo sąskaita.
      5. Rangovas garantuoja, kad visos iš Užsakovo išvežamos nepavojingos arba perduotos pavojingos atliekos bus nuvežtos apdoroti į įmonę (-es), turinčią teisę atlikti šią paslaugą.
      6. Metalo atliekas Darbų atlikėjas pristato į Užsakovo nurodytą vietą objekte.
      7. Metalo laužą Darbų atlikėjas paruošia transportavimui (susmulkina ne didesniais, kaip 2mx2m. matmenimis), metalo atliekų sutvarkymu pasirūpina Užsakovas.
   9. **Pirkimo objekto priėmimo – perdavimo tvarka:**
      1. Užsakovas turi teisę bet kuriuo metu darbo valandomis tikrinti Darbų atlikimui naudojamų medžiagų ir darbų vykdymo kokybę. Jeigu Užsakovas dalyvauja, tikrinant dokumentaciją ir išbandant bei tikrinant katilą, Darbų atlikėjas nėra atleidžiamas nuo atsakomybės, jei vėliau nustatomi trūkumai.
      2. Galutinis Darbų priėmimas bus vykdomas, pateikus ataskaitinę techninę dokumentaciją ir katilui atidirbus vardine apkrova, be neatitikimų nepertraukiamas 48 valandas.
      3. Darbų – perdavimas priėmimas organizuojamas pagal Sutarties Bendrosios dalies 10 skyriaus „Darbų atlikimo terminai ir darbų priėmimo tvarka“ reikalavimus.
      4. Atliktų darbų Galutinis priėmimo – perdavimo aktas forma (Priedas Nr.7) pasirašomas Rangovo ir pateikiamas Užsakovui skanuotas el. būdu, Užsakovas aktą pasirašo el. būdu.
   10. **Garantijos**
       1. Darbų atlikėjas atsakingas už visus pagaminto konvektyvo ir jo montavimo defektus viso garantinio laikotarpio metu. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti. Darbų atlikėjas privalės organizuoti defekto šalinimą nedelsiant, suderintu su Užsakovu laiku, gavus Užsakovo pranešimą apie defekto atsiradimą (elektroniniu paštu). Į darbo vietą Darbų atlikėjo personalas privalo atvykti neilgiau kaip per 48 (keturiasdešimt aštuonias) valandas nuo pranešimo gavimo. Jeigu defektui pašalinti reikės pristatyti reikiamas medžiagas, Darbų atlikėjas privalės pašalinti defektą per suderintą su Užsakovu laiką.
4. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

4.1. Dokumentai, kuriuos reikia pateikti perduodant atliktus darbus:

4.1.1. Ataskaitinės techninės dokumentacijos rejestrą;

4.1.2. Suvirinimo procesu atitikimo LST EN ISO 3834-2-2006 arba lygiaverčio kokybes reikalavimams sertifikatą;

4.1.3. Suvirinimo darbų dokumentaciją;

4.1.4. Gaminio atitikties deklaraciją;

4.1.5. Gyvatukų vamzdžių Ø28x3 lenkimo vietų ovališkumo matavimų aktą;

4.1.6. Gyvatukų vamzdžių Ø28x3 lenkimo vietų bangavimo ilgio ir aukščio matavimų aktą;

4.1.7. Gyvatukų vamzdžių Ø28x3 rutuliuko permetimo per vamzdžio vidų aktą;

4.1.8. Konvektyvinės dalies viršutinių, vidurinių ir apatinių pussekcijų hidraulinių bandymų aktą;

4.1.9. Antikorozinės dangos storio matavimo protokolus;

4.1.10. Panaudotų medžiagų atitikties deklaracijas, sertifikatus;

4.1.11. Darbus atlikusių asmenų atestacijos pažymėjimus.

4.1.12. Atliktų darbų priėmimo – perdavimo aktą.

4.2. Dokumentaciją turi būti pateikta lietuvių kalba elektroninėmis priemonėmis su Užsakovu suderintu formatu.

4.3. Užsakovui teikiami dokumentų originalai. Jei teikiamos dokumentų kopijos, jos privalo būti patvirtintos Darbų atlikėjo vadovo ar jo įgalioto asmens parašu ir antspaudu.

1. **PRIEDAI:**

Priedas Nr.1 – E-2 VK-6 konvektyvinės dalies remonto darbų apimtys, 6 lapai;

Priedas Nr.2 – E-2 VK-6 konvektyvinės dalies brėžiniai, 8 lapai.;

Priedas Nr.3 – E-2 VK-6 ugniai atsparaus betono ir izoliacijos įrengimo principinė-konstruktorinė

schema, 1 lapas.

Priedas Nr.4 – E-2 VK-6 izoliacijos tvirtinimo varžtas su plokštele L=180, 1 lapas.

Priedas Nr.5 – E-2 VK-6 konvektyvo pussekcijos atraminės plokstelės-šakutės nuotrauka, 1 lapas.

Priedas Nr.6 – СТП 16-71, 38-71, 93-73, 12 lapas.

Priedas Nr.7 - Atliktų darbų priėmimo-perdavimo akto forma, 1 lapas.

Priedas Nr.8 - Atliekų tvarkymo plano forma, 1 lapas.

Priedas Nr.9 - Darbų atliekamų aukštyje tvarkos aprašas Nr.01205002, 11 lapų.

*Pastaba. Šioje techninėje specifikacijoje nurodyti konkretūs modeliai ar šaltiniai, standartai, konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant perkančiojo subjekto ar partnerių turimus produktus ar esamus procesus). Lygiavertiškumo įrodymas yra tiekėjo pareiga.*