**RANGOS SUTARTIES Nr. SUT- \_\_\_\_ SPECIALIOJI DALIS**

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „Remanas“ |
| **Buveinės adresas** | Ateities pl. 23A, LT52167, Kaunas |
| **Juridinio asmens kodas** | 304430148 |
| **PVM mokėtojo kodas** | LT100010578611 |
| **Banko sąskaita** | LT027044060008188026, AB SEB bankas |
| **Atstovas ir atstovavimo pagrindas** |  |
| **Telefonas** | +370 37 717894 |
| **El. pašto adresas** | [remanas@remanas.lt](mailto:remanas@remanas.lt) |

Pagal Pirkimą:

|  |  |
| --- | --- |
| **Pirkimo pavadinimas** | **E-2 Vandens šildymo katilo Nr.6 KVGM-100 konvektyvo atnaujinimas** |
| **Pirkimo Nr.** | **644229** |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis atlikti **E-2 Vandens šildymo katilo Nr.6 KVGM-100 konvektyvo atnaujinimo darbus** (toliau – **Darbai**), aprašytus šios Sutarties 2 priede „Techninė specifikacija“, ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka.
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami Užsakovo objekte adresu: (E-2), Elektrinės g. 2, Vilnius.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų apimtys yra nurodytos Techninėje specifikacijoje.
   2. Užsakovas yra pasirinkęs fiksuotos kainos kainodaros būdą.
   3. Fiksuota Darbų kaina – 499 997,83 EUR (*keturi šimtai devyniasdešimt devyni tūkstančiai devyni šimtai devyniasdešimt septyni eurai 83 ct*), plius taikytinas PVM, kuris sudaro 104 999,54 EUR (*šimtas keturi tūkstančiai devyni šimtai devyniasdešimt devyni eurai 54 ct*), viso (su PVM) 604 997,37 EUR (*šeši šimtai keturi tūkstančiai devyni šimtai devyniasdešimt septyni eurai 37 ct).*
   4. Pasikeitus PVM dydžiui fiksuota Darbų kaina perskaičiuojama vadovaujantis Bendrųjų Sutarties sąlygų 5.9 punktu;

2.5. Darbų kaina/įkainiai (Eur be PVM) Sutarties galiojimo laikotarpiu gali būti perskaičiuojami tokiomis sąlygomis:

2.5.1. Darbų kaina/įkainiai (EUR be PVM) Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), kaina/ įkainiai perskaičiuojami ne dažniau kaip kas 6 (šeši) mėnesiai. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. Darbų kainos/įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Darbų kainą/ įkainius. Darbų kaina/įkainiai perskaičiuojami pagal žemiau pateiktą formulę:

Cpn = Sn  x (1 + I/ 100), kur

Cpn – perskaičiuotas Darbų įkainis;

Sn – Sutartyje numatytas Darbų įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis – http://www.stat.gov.lt, Pagrindiniai Lietuvos Respublikos rodikliai.

2.5.2. Perskaičiuota Darbų kaina/įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.5.3. Darbų kainos/įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Darbų įkainiai ir šio perskaičiavimo įsigaliojimo sąlygos.

2.5.4. Sutarties vertės ir Prekių įkainių perskaičiavimas dėl kitų mokesčių pasikeitimo nebus atliekamas, išskyrus 2.4 ir 2.5 punktuose nurodytus perskaičiavimus.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 100 (vieno šimto) Eur baudą už kiekvieną pavėluotą dieną.
2. **PROJEKTAVIMAS (Sutarties BD 8 skyrius)**
   1. Į Rangovo pagal šią Sutartį atliekamų Darbų apimtį patenka Darbo projekto parengimas ir suderinimas su Užsakovu, kaip tai aptarta Sutarties BD: **NE**.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 skyrius)**
   1. Netaikomas.
4. **DARBŲ ATLIKIMO TERMINAI IR PRIĖMIMO TVARKA (Sutarties BD 10 skyrius)**
   1. Rangovas Darbus pradeda vykdyti iš karto po Sutarties įsigaliojimo dienos.
   2. Galutinio perdavimo akto pasirašymo data ne vėliau kaip per 10 (dešimt) mėnesių nuo Sutarties įsigaliojimo dienos.
   3. Atlikti Darbai Užsakovo priimami tik **užbaigus visus Darbus***.*
5. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)** 
   1. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 kalendorinių dienų terminą po Sąskaitos gavimo.
   2. Taikomas Užsakovo Rangovui už atliktus Darbus dalies mokėtinų sumų sulaikymas: **NE**.
6. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 16 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma –**19000 ,00** Eur (*devyniolika tūkstančių* *eurų, 00 ct*);
      3. Sutarties įvykdymo užtikrinimo pateikimo terminas – per 10 (dešimt) dienų po Sutarties pasirašymo.
   2. Rangovas turi pateikti Užsakovui tokį Rangovo garantinių įsipareigojimų įvykdymo užtikrinimą:
      1. forma – besąlyginė, neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – 5 % nuo faktinės galutinės visų Darbų kainos.
   3. Rangovo civilinės atsakomybės draudimo suma: ne mažiau 43 400,00 (keturiasdešimt trys tūkstančiai keturi šimtai) Eur vienam draudžiamajam įvykiui.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja kaip numatyta Sutarties BD 2.1 punkte.
   2. Sutartis galioja, kaip numatyta Sutarties BD 2.1 punkte.
8. **SPECIALIOSIOS SĄLYGOS**
   1. Darbai pagal ši Sutartį gali būti atliekami tik ne šildymo sezono metu: NE.
9. **SUTARTIES BD SĄLYGOS PAPILDOMOS**
   1. Sutarties bendrųjų sąlygų 15.5. punktas papildomas 15.5.13. punktu, kuris išdėstomas taip: „15.5.13. kai paaiškėja, jog Rangovas atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.
   2. Sutarties bendrųjų sąlygų 15.5. punktas papildomas 15.5.14 punktu, kuris išdėstomas taip: „Užsakovas turi teisę Sutarties galiojimo laikotarpiu pareikalauti iš Rangovo pateikti pagrindžiančius dokumentus dėl jo teikiamų paslaugų ir/ar darbų metu naudojamų medžiagų (įskaitant jų sudedamąsias dalis) atitikties Komunalinio sektoriaus įstatymo 58 straipsnio 41 dalies nuostatoms. Rangovui per Užsakovo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar darbų metu naudojamų prekių atitikties Komunalinio sektoriaus įstatymo 58 straipsnio 41 dalies nuostatoms, Užsakovas turi teisę vienašališkai nutraukti Sutartį apie tai įspėjęs Rangovą raštu prieš 5 (penkias) kalendorines dienas.“
   3. Sutarties bendrosios sąlygos papildomos 11.6 punktu „Užsakovas turi teisę Sutarties galiojimo laikotarpiu pareikalauti iš Rangovo pateikti pagrindžiančius dokumentus dėl jo teikiamų paslaugų ir/ar darbų metu naudojamų medžiagų (įskaitant jų sudedamąsias dalis) atitikties Komunalinio sektoriaus įstatymo 58 straipsnio 41 dalies 3 punkto nuostatoms.
10. **PRIEDAI**
    1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį (kiekviena Šalis gauna po vieną kiekvieno priedo egzempliorių
       1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas (konfidenciali informacija);
       2. Priedas Nr. 2 – Techninė specifikacija su priedais, 45 lapai.
       3. Priedas Nr. 3 – Rangovo galutinis pasiūlymas su priedais, 8 lapai.
       4. Priedas Nr. 4 – Rangos sutarties Bendroji dalis, 22 lapai.
       5. Priedas Nr. 5 – Susitarimas DSS, GS ir AS klausimais, 3 lapai.
11. **ŠALIŲ PARAŠAI**

**Užsakovo vardu Rangovo vardu:**

**AB Vilniaus šilumos tinklai UAB „Remanas“**

Infrastruktūros komandos vadovas Direktorius

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(parašas) (parašas)

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 19.5 punktas)**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas -* [*info@chc.lt*](mailto:info@chc.lt)*, tel. 1840.*
   2. Tiekėjo kontaktiniai adresai pranešimams siųsti: adresas - *Ateities pl. 23A, LT52167, Kaunas, elektroninis paštas:* [*remanas@remanas.lt*](mailto:remanas@remanas.lt) *, tel. +370 37 717894.*
2. **KONTAKTINIAI ASMENYS (Sutarties BD 19.6 punktas)**
   1. Užsakovo atstovų, kurie bus atsakingi už šios Sutarties vykdymą, kontaktai: *priežiūros komandos (ĮPK PK) specialistas*
   2. Tiekėjo atstovų, kurie bus atsakingi už šios Sutarties vykdymą, kontaktai: *gamybos ir montavimo padalinio vadovas, elektroninis paštas:*
   3. Už Sutarties paviešinimą atsakinga Tiekimo grandinės komandos projektų vadovė.

**Užsakovo vardu Rangovo vardu:**

**AB Vilniaus šilumos tinklai UAB „Remanas“**

Infrastruktūros komandos vadovas Direktorius

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(parašas) (parašas)